Kapsulės apvalkalas saugo gerąsias bakterijas nuo skrandžio rūgšties poveikio. Suardžius kapsulę, dalis bakterijų žus skrandyje, todėl kapsulę reikėtų nuryti tokią, kokia ji yra.
Vaikai iki 3 metų dažniausiai dar nemoka nuryti kapsulės užgerdami vandeniu. Todėl mokyti vaiką saugiai nuryti kapsulę galima su kokiu nors slidžiu maistu - sukramtytu bananu, varškėčiu, bandele. Sukramčius maistą, prieš nuryjant, kapsulę įdėti į vidų ir nuryti kartu su kąsneliu. Bandykite atsargiai, atsižvelgdami į vaiko amžių, gebėjimus. Galima vaikui sugalvoti ir gražią istoriją, kad kapsulė gerosioms bakterijoms yra tarsi valtelė, kuri jas saugiai nuplukdo iki pilvo, kur jos gyvena ir prižiūri, kad mūsų viduje būtų tvarka. Todėl labai svarbu, kad valtis būtų sveika, be skylių. Istorijos vaikus įkvepia ir skatina augti!